Խաղերը նպաստում են երեխաների ընդհանուր ու բազմակողմանի զարգացմանը: Դրանց վրա կատարվելիք աշխատանքներում իրենց մասնակցությունն են ցուցաբերում կենտրոնում իրենց ոլորտի առաջադեմ մասնագետները՝ լոգոպետներ, հոգեբաններ և այլն: Խաղալիքների պատրաստման մեջ ներդրում են ունեցել նաև հատուկ կարիքներ ունեցող երեխաների ծնողները: Եվ քանի որ այդ բիզնեսն անմիջական կապ ունի Ֆոնդի հետ, ապա վաճառված ապրանքների միջոցներն ուղղվում են կարիքավոր երեխաներին ու կարիքավոր ընտանիքներին, ինչպես նաև մասնագիտական այն ծրագրերին, որոնք նպաստում ու աջակցում են յուրաքանչյուր երեխայի զարգացմանը: Ֆոնդի գործունեության հիմնական նպատակը երեխաների, հատկապես հատուկ կարիքավոր երեխաների պաշտպանությունն ու նրանց աջակցումն է: